31998R2093
L 266/59
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2093/98 НА КОМИСИЯТА
от 30 септември 1998 година
за изменение на Регламент (ЕИО) № 1609/88 относно определяне на крайния срок за внасяне в склад на масло, продавано съгласно Регламенти (ЕИО) № 3143/85 и (ЕИО) № 570/88
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 804/68 на Съвета от 27 юни 1968 г. относно общата организация на пазара на мляко и млечни продукти (1), последно изменен с Регламент (ЕО) № 1587/96 (2), и по-специално член 6, параграф 6 от него,
като има предвид, че в съответствие с член 1 от Регламент (ЕИО) № 3143/85 на Комисията от 11 ноември 1985 г. относно продажбата по намалени цени на масло от интервенция, предназначено за директна консумация под формата на концентрирано масло (3), последно изменен с Регламент (ЕО) № 1802/95 (4), маслото, което се предлага за продажба, трябва да е въведено в склада преди дата, която следва да се определи; като има предвид, че същата процедура се прилага за продажбата на масло съгласно режима, предвиден в Регламент (ЕО) № 2571/97 на Комисията от 15 декември 1997 г. относно продажбата на масло по намалени цени и отпускането на помощ за сметана, масло и концентрирано масло за влагане в производството на сладкарски продукти, сладолед и други хранителни продукти (5), последно изменен с Регламент (ЕО) № 1982/98 (6);
като има предвид, че Регламент (ЕИО) № 1609/88 на Комисията (7), последно изменен с Регламент (ЕО) № 2408/97 (8), определя краен срок за въвеждане в склад на масло, продадено в съответствие с Регламент (ЕИО) № 3143/85 и Регламент (ЕИО) № 570/88 на Комисията (9), последно изменен с Регламент (ЕО) № 531/96 (10); като има предвид, че този регламент е изменян няколко пъти, за да се промени срокът за въвеждане; като има предвид, че беше установено че, в последните две изменения, направени с Регламенти (ЕО) № 2224/97 (11) и (ЕО) № 2408/97 на Комисията, поради грешка е изменен член 1, първи параграф от Регламент (ЕИО) № 1609/88 вместо втори параграф; като има предвид, че следователно, правилната форма на член 1 трябва да бъде възстановена;
като има предвид, че Регламент (ЕИО) № 570/88 беше отменен и заменен с Регламент (ЕО) № 2571/97; като има предвид, че позоваванията следва да бъдат съответно адаптирани;
като има предвид, че мерките, предвидени в настоящия регламент, са в съответствие със становището на Управителния комитет по млякото и млечните продукти,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕИО) № 1609/88 се изменя, както следва:
1.
в заглавието „(ЕИО) № 570/88“ се заменя с „(ЕО) № 2571/97“;
2.
в член 1 първи и втори параграф се заменят със следния текст:
„Маслото, посочено в член 1, параграф 1 от Регламент (ЕИО) № 3143/85, трябва да е въведено в с склада преди 1 януари 1993 г.
Маслото, посочено в член 1, параграф 1, буква а) от Регламент (ЕО) № 2571/97, трябва да е въведено в склада преди 1 юли 1997 г.“
Член 2
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 30 септември 1998 година.